यज्ञ से मिलती है मन को शांति : सत्यप्रज्ञानंद
विश्वात्म चेतना परिषद के संस्थापक स्वामी सत्यप्रज्ञानंद सरस्वती के मार्ग दर्शन में औरदा रोड ग्राम गढ़उमरिया आनंद निलयम में 12 से 17 फरवरी तक विश्वात्म चेतना महासम्मेलन व विष्णु महायज्ञ का आयोजन किया गया है। यज्ञ स्थल का भूमि पूजन विधि विधान एवं वैदिक मंत्रोच्चार से बनारस से पधारे यज्ञाचार्य पं. नरेन्द्र महाराज आनंद व निलयम के सदस्यों एवं संत महात्माओं की उपस्थिति में किया गया।
विश्वात्म चेतना परिषद आनंद निलयम के सदस्य सुनील बंसल ने बताया कि स्वामी सत्यप्रज्ञानंद सरस्वती के मार्गदर्शन में विश्वात्म चेतना परिषद और क्षेत्रीय जनता के संयुक्त तत्वावधान में 12 से 17 फरवरी तक स्थल आनंद निलयम ग्राम गढ़उमरिया में विश्वात्म चेतना महासम्मेलन श्रीश्री विष्णु महायज्ञ, श्री अखण्ड नामयज्ञ, योगयज्ञ एवं अन्नयज्ञ का विशाल आयोजन किया जा रहा है। महासम्मेलन को विशाल स्वरूप प्रदान करने की तैयारियां की जा रही है। उन्होंने बताया कि महासम्मेलन एवं यज्ञ स्थल को भगवान विष्णु के दशावतार, राधा कृष्ण एवं भगवान शंकर एवं अन्नपुर्णा माता की आकर्षक मूर्तियां स्थापित किया जाएगा।
वहीं अनेक देवी-देवताओं की मूर्तियों की झांकियां भी लगाई जाएगी। एक सप्ताह तक चलने वाले इस महायज्ञ में देश के संत, महात्माओं के आगमन सेे एवं उनके प्रवचन से भक्तों को लाभ होगा। स्वामी सत्यप्रज्ञानंद सरस्वती ने श्री विष्णु महायज्ञ की महत्ता बताते हुए कहा कि यह यज्ञ विश्व कल्याण एवं मानव कल्याण के लिए किया जा रहा है। जहां समाज में सत्कर्म के प्रति लोगों में रुझान बढ़ेगा। वहीं समाज में आध्यात्म के प्रति लोगों में जागरूकता, स्वच्छता एवं भाईचारा के वातावरण का निर्माण होगा है। उन्होंने बताया कि यज्ञ, हवन, पूजन से निकलने वाली उर्जा से प्रदूषित वातावरण को दूर करने में सहायक होती है और वातावरण स्वच्छ होता है।
----------
औरदा रोड ग्राम गढ़उमरिया आनंद निलयम में विष्णु महायज्ञ की शुरुआत करते स्वामी सत्यप्रज्ञानंद सरस्वती।
hin_Deva awa_Deva hin_Deva hin_Deva unk bho_Deva